
HOTĂRÂRE  NR. 17 /2025
privind aprobarea Programului de măsuri pentru prevenirea şi combaterea marginalizării sociale în  anul 2025

 
	            Consiliul Local al Municipiului Vulcan, întrunit în ședința ordinară din data de 29.01.2025
          Analizând Proiectul de hotărâre nr.17/1/7/23.01.2025 și Referatul de aprobare                                               nr. 17/1/8/23.01.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea Programului de măsuri pentru prevenirea şi combaterea marginalizării sociale în  anul 2025;
         Având în vedere Raportul nr. 17/1/9/23.01.2025  al D.A.S din cadrul aparatului de specialitate al Primarului municipiului  Vulcan.
          În baza avizului Comisiei de specialitate specialitate „Juridică și de disciplină”, înregistrat  sub   nr.21/1/10/29.01.2025  a Consiliului local Vulcan;    
În conformitate cu prevederile art. 24 din Legea nr. 116/ 2002 privind prevenirea şi combaterea marginalizării sociale, ale art. 51, ale art. 60 din H.G nr. 1149/ 2002 pentru aprobarea Normelor Metodologice de aplicare a prevederilor Legii nr. 116/2002  privind prevenirea şi combaterea marginalizării sociale Capitolul II, Secțiunea 5,  art. 271- 2712, coroborat cu prevederile Legii nr. 196/2016 privind venitul minim de incluziune, cu modificările și completările ulterioare,;
	În temeiul art. 129 alin.(2)  lit. a)  alin. (7)  lit. a)  lit.  b)  și art. 139 alin. (1) din Ordonanța de urgență nr. 57/ 2019 privind Codul administrativ;

H O T Ă R Ă Ş T E:

	ART.1 Se aprobă Programul de măsuri pentru prevenirea şi combaterea marginalizării sociale pentru anul 2025, conform Anexei care face parte integrantă din prezenta hotărâre.
ART.2 În vederea aplicării măsurilor de prevenire şi combatere a marginalizării sociale, Direcția de asistenţă socială întocmeşte situaţia privind persoanele şi familiile marginalizate social, pe care o actualizează trimestrial.
ART.3 Împotriva prevederilor prezentei hotărâri se poate face contestaţie în conformitate cu  prevederile Legii nr. 554/2004 privind contenciosul administrativ, cu modificările şi completările ulterioare.
ART.4 Prezenta hotărâre se comunică: Prefectului Judeţului Hunedoara, Primarului Municipiului Vulcan, Serviciului Asistenţă Socială şi se aduce la cunoştinţă publică.		

              Această hotărâre  fost adoptată cu    următoarele voturi:
            Total consilieri locali:19
             Prezenți:19
             Pentru  : 19
             Împotrivă:0
             Abțineri:0

